CELEX: 32021R0734
Language: el
Date: 2021-05-05 00:00:00
Title: Εκτελεστικός κανονισμός (ΕΕ) 2021/734 της Επιτροπής της 5ης Μαΐου 2021 για την τροποποίηση του εκτελεστικού κανονισμού (ΕΕ) 2021/521 για τον καθορισμό ειδικών ρυθμίσεων σχετικά με τον μηχανισμό εξάρτησης ορισμένων προϊόντων από την προϋπόθεση της προσκόμισης άδειας εξαγωγής

6.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 158/13
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/734 ΤΗΣ ΕΠΙΤΡΟΠΗΣ
         της 5ης Μαΐου 2021
         για την τροποποίηση του εκτελεστικού κανονισμού (ΕΕ) 2021/521 για τον καθορισμό ειδικών ρυθμίσεων σχετικά με τον μηχανισμό εξάρτησης ορισμένων προϊόντων από την προϋπόθεση της προσκόμισης άδειας εξαγωγής
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/479 του Ευρωπαϊκού Κοινοβουλίου και του Συμβουλίου, της 11ης Μαρτίου 2015, περί κοινού καθεστώτος εξαγωγών (1), και ιδίως το άρθρο 6,
         Εκτιμώντας τα ακόλουθα:
         
                     (1)
                  
                  
                     Στις 30 Ιανουαρίου 2021 η Επιτροπή εξέδωσε τον εκτελεστικό κανονισμό (ΕΕ) 2021/111 (2), για την εξάρτηση της εξαγωγής εμβολίων COVID-19 καθώς και δραστικών ουσιών, συμπεριλαμβανομένων των κύριων τραπεζών κυττάρων και των τραπεζών κυττάρων εργασίας, που χρησιμοποιούνται για την παρασκευή των εμβολίων αυτών, από την προϋπόθεση της προσκόμισης άδειας εξαγωγής, σύμφωνα με το άρθρο 5 του κανονισμού (ΕΕ) 2015/479. Στο τέλος της περιόδου των έξι εβδομάδων από την ημερομηνία έναρξης ισχύος των εν λόγω μέτρων, η Επιτροπή εξέδωσε τον εκτελεστικό κανονισμό (ΕΕ) 2021/442 (3), με τον οποίο η εξαγωγή των ίδιων προϊόντων υπόκειται σε άδεια εξαγωγής έως τις 30 Ιουνίου 2021, σύμφωνα με το άρθρο 6 του κανονισμού (ΕΕ) 2015/479.
                  
               
                     (2)
                  
                  
                     Στις 24 Μαρτίου 2021 η Επιτροπή εξέδωσε τον εκτελεστικό κανονισμό (ΕΕ) 2021/521 (4), για τη θέσπιση, ως πρόσθετου παράγοντα που πρέπει να λαμβάνεται υπόψη κατά την εξέταση του ενδεχομένου χορήγησης άδειας εξαγωγής, της ανάγκης να λαμβάνεται υπόψη κατά πόσον η εν λόγω άδεια δεν συνιστά απειλή για την ασφάλεια του εφοδιασμού εντός της Ένωσης με τα εμπορεύματα που καλύπτονται από τον εκτελεστικό κανονισμό (ΕΕ) 2021/442. Επίσης, με τον ίδιο εκτελεστικό κανονισμό, η εξαίρεση ορισμένων χωρών προορισμού από το πεδίο εφαρμογής του εκτελεστικού κανονισμού (ΕΕ) 2021/442 αναστάλθηκε προσωρινά.
                  
               
                     (3)
                  
                  
                     Ο εκτελεστικός κανονισμός (ΕΕ) 2021/521 εκδόθηκε σύμφωνα με το άρθρο 5 του κανονισμού (ΕΕ) 2015/479 και εφαρμόζεται για μέγιστη περίοδο 6 εβδομάδων.
                  
               
                     (4)
                  
                  
                     Παρά την επιτάχυνση του εμβολιασμού σε ολόκληρη την Ένωση, η πανδημία παραμένει σοβαρή και οι συνθήκες που περιγράφονται στις αιτιολογικές σκέψεις του εκτελεστικού κανονισμού (ΕΕ) 2021/521 εξακολουθούν να υφίστανται.
                  
               
                     (5)
                  
                  
                     Οι ειδικές ρυθμίσεις που θεσπίστηκαν με τον εκτελεστικό κανονισμό (ΕΕ) 2021/521 θα πρέπει, συνεπώς, να συνεχίσουν να εφαρμόζονται έως τις 30 Ιουνίου 2021.
                  
               
                     (6)
                  
                  
                     Η Ισλανδία, το Λιχτενστάιν και η Νορβηγία (τα κράτη της ΕΖΕΣ μέλη του ΕΟΧ) συμμετέχουν στην εσωτερική αγορά της Ένωσης σύμφωνα με τη συμφωνία για τον Ευρωπαϊκό Οικονομικό Χώρο. Οι περισσότερες εξαγωγές προς τα κράτη της ΕΖΕΣ μέλη του ΕΟΧ αφορούν εμβόλια τα οποία προμηθεύεται ένα κράτος μέλος βάσει συμφωνίας προαγοράς που έχει συναφθεί από την Ένωση και τα οποία κατόπιν μεταπωλούνται στις εν λόγω χώρες. Με βάση τις πληροφορίες που συγκεντρώθηκαν μέσω της εφαρμογής του εκτελεστικού κανονισμού (ΕΕ) 2021/521, δεν υπάρχουν ενδείξεις ότι οι εξαγωγές διοχετεύονται μέσω των κρατών της ΕΖΕΣ μελών του ΕΟΧ σε άλλες χώρες οι οποίες δεν εξαιρούνται από τον μηχανισμό άδειας εξαγωγής σύμφωνα με το άρθρο 1 παράγραφος 9 του εκτελεστικού κανονισμού (ΕΕ) 2021/442. Ως εκ τούτου, δεν είναι απαραίτητο να συνεχιστεί η αναστολή της εξαίρεσης από τον εν λόγω μηχανισμό όσον αφορά τις εξαγωγές προς τα κράτη της ΕΖΕΣ μέλη του ΕΟΧ.
                  
               
                     (7)
                  
                  
                     Ο εκτελεστικός κανονισμός (ΕΕ) 2021/521 θα πρέπει, συνεπώς, να τροποποιηθεί αναλόγως, και η τροποποίηση θα πρέπει να ισχύσει αμέσως.
                  
               
                     (8)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 3 παράγραφος 1 του κανονισμού (ΕΕ) 2015/479,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο εκτελεστικός κανονισμός (ΕΕ) 2021/521 τροποποιείται ως εξής:
            
                        1.
                     
                     
                        Στο άρθρο 1, το δεύτερο εδάφιο αντικαθίσταται από το ακόλουθο κείμενο:
                        «Ωστόσο, η αναστολή δεν ισχύει για τις ακόλουθες χώρες και εδάφη:
                        
                                    —
                                 
                                 
                                    Ανδόρα,
                                 
                              
                                    —
                                 
                                 
                                    Φερόες Νήσοι,
                                 
                              
                                    —
                                 
                                 
                                    Ισλανδία,
                                 
                              
                                    —
                                 
                                 
                                    Λιχτενστάιν,
                                 
                              
                                    —
                                 
                                 
                                    Νορβηγία,
                                 
                              
                                    —
                                 
                                 
                                    Άγιος Μαρίνος,
                                 
                              
                                    —
                                 
                                 
                                    Πόλη του Βατικανού,
                                 
                              
                                    —
                                 
                                 
                                    υπερπόντιες χώρες και εδάφη που απαριθμούνται στο παράρτημα II της Συνθήκης για τη λειτουργία της Ευρωπαϊκής Ένωσης,
                                 
                              
                                    —
                                 
                                 
                                    Μπίζινγκεν,
                                 
                              
                                    —
                                 
                                 
                                    Ελιγολάνδη,
                                 
                              
                                    —
                                 
                                 
                                    Λιβίνιο,
                                 
                              
                                    —
                                 
                                 
                                    Θέουτα και Μελίγια.»
                                 
                              
                  
                        2.
                     
                     
                        Στο άρθρο 3, το δεύτερο εδάφιο αντικαθίσταται από το ακόλουθο κείμενο:
                        «Εφαρμόζεται έως τις 30 Ιουνίου 2021.».
                     
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 5 Μαΐου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  EE L 83 της 27.3.2015, σ. 34.
         
            (2)  Εκτελεστικός κανονισμός (ΕΕ) 2021/111 της Επιτροπής, της 29ης Ιανουαρίου 2021, για την εξάρτηση της εξαγωγής ορισμένων προϊόντων από την προϋπόθεση της προσκόμισης άδειας εξαγωγής (ΕΕ L 31 I της 30.1.2021, σ. 1).
         
            (3)  Εκτελεστικός κανονισμός (ΕΕ) 2021/442 της Επιτροπής, της 11ης Μαρτίου 2021, για την εξάρτηση της εξαγωγής ορισμένων προϊόντων από την προϋπόθεση της προσκόμισης άδειας εξαγωγής (EE L 85 της 12.3.2021, σ. 190).
         
            (4)  Εκτελεστικός κανονισμός (ΕΕ) 2021/521 της Επιτροπής, της 24ης Μαρτίου 2021, για τον καθορισμό ειδικών ρυθμίσεων σχετικά με τον μηχανισμό εξάρτησης της εξαγωγής ορισμένων προϊόντων από την προϋπόθεση της προσκόμισης άδειας εξαγωγής (EE L 104 της 25.3.2021, σ. 52).